Τα μηχανοκίνητα συστήματα Ni - Ti στην προπαρασκευή των ριζικών σωλήνων
Creators: name: Αβραμίδου, Φωτεινή-Μαρία Δημητρίου
Publisher: name: Aristotle University of Thessaloniki
Year: 2013
Subjects: Μηχανοκίνητα μικροεργαλεία Ni-Ti
Kαθαρισμός του ριζικού σωλήνα
Θραύση μικροεργαλείου
Engine driven Νi-Ti instruments
Root canal cleanliness
Instrument separation

description: Η μηχανική προπαρασκευή του ριζικού σωλήνα αποτελεί ένα από τα θεμελιώδη κομμάτια της ενδοδοντικής θεραπείας, καθώς παίζει καθοριστικό ρόλο στην επιτυχή έκβαση των επόμενων σταδίων που αφορούν τη χημική επεξεργασία και την έμφραξη του ριζικού σωλήνα. Στόχος της προπαρασκευής είναι η απομάκρυνση των ζωντανών και νεκρών υπολειμμάτων πολφικού ιστού και η δημιουργία επαρκούς χώρου για τους διακλυσμούς του ριζικού σωλήνα. Όλα τα εργαλεία της ενδοδοντίας που χρησιμοποιούνται κατά την προπαρασκευή παράγουν οδοντινικά ρινίσματα και οδοντινικό επίχρισμα. Ιδιαίτερα επίσης σημαντική είναι η διατήρηση της μορφολογίας και της θέσης του ριζικού σωλήνα. Η εκσεσημασμένη και ασύμμετρη αφαίρεση οδοντικής ουσίας οδηγεί στη μετατόπισή του και στον ευθειασμό της κάμψης του. Τα χειροκίνητα εργαλεία από ανοξείδωτο ατσάλι δεν είναι ιδιαίτερα αποδοτικά στη διατήρηση του αρχικού σχήματος του ριζικού σωλήνα εξαιτίας της μειωμένης ελαστικότητάς τους. Επιπλέον ο χρόνος που απαιτείται για τη ολοκλήρωση της προπαρασκευής με τα χειροκίνητα εργαλεία είναι πολύ περισσότερος σε σχέση με τα μηχανοκίνητα περιστρεφόμενα εργαλεία Ni-Ti. Tα μηχανοκίνητα εργαλεία Ni-Ti, λόγω της αυξημένης ελαστικότητάς τους και της «μνήμης σχήματος», επιτρέπουν την ασφαλή και αποτελεσματική προπαρασκευή ακόμα και ριζικών σωλήνων με μεγάλη γωνία κάμψης. Σκοπός της παρούσας βιβλιογραφικής ανασκόπησης είναι η συγκέντρωση στοιχείων που αφορούν τη σύγκριση μηχανοκίνητων συστημάτων Ni-Ti μεταξύ τους αλλά και με εργαλεία χειρός από ανοξείδωτο ατσάλι, ως προς την αποτελεσματικότητά τους στον καθαρισμό, στην προπαρασκευή του συνόλου των τοιχωμάτων και στη μορφοποίηση του ριζικού σωλήνα, καθώς και τη συχνότητα θραύσης τους. Συμπερασματικά, με κανένα από τα χειροκίνητα ή μηχανοκίνητα συστήματα τα οποία έχουν κυκλοφορήσει μέχρι σήμερα δεν επιτυγχάνεται τελείως καθαρός ριζικός σωλήνας, με τοιχώματα πλήρως απαλλαγμένα από οδοντινικά ρινίσματα και οδοντινικό επίχρισμα. Το ακρορριζικό τριτημόριο, είναι το τμήμα που στις περισσότερες περιπτώσεις καθαρίζεται ανεπαρκώς. Τα χειροκίνητα εργαλεία έχουν αποδειχθεί αρκετά αποτελεσματικά στον καθαρισμό του ριζικού σωλήνα, ενώ τα μηχανοκίνητα εργαλεία είναι πιο αποδοτικά στις διάφορες παραμέτρους της μορφοποίησης του ριζικού σωλήνα. Η συχνότητα της θραύσης των μηχανοκίνητων εργαλείων Ni-Ti σχετίζεται με τη γωνία και την ακτίνα της κάμψης του ριζικού σωλήνα καθώς και με την εντόπιση της κάμψης (μέσο είτε μυλικό τριτημόριο ρίζας).
description: Root canal shaping is one of the most important steps in canal treatment, as it is essential in determining the efficacy of chemical disinfection and root canal obturation. It aims to achieve complete removal of the vital or necrotic tissue, to create sufficient space for irrigation. All endodontic instruments create dentine debris and a smear layer as a consequence of their action on root canal walls. Furthermore, shaping tends to preserve the integrity and location of the root canal. Canal transportation leads to inappropriate dentine removal, with a high risk of straightening the original canal curvature. Manual stainless steel instruments have been ineffective in the maintenance of the original canal shape because of their low flexibility. Time consumption during the usage of these instruments poses another significant disadvantage. Engine-driven rotary instruments made by a Νi-Ti alloy, due to their high elastic properties and shaping memory, are the most significant factors that enable the provision of a safe shaping procedure even in severely curved canals. The objective of the present literature review is to study the effectiveness of Ni-Ti rotary and stainless-steel manual instruments in cleaning and preparing the root canal (preparing all the areas), preserving the root canal anatomy and the incidence of instrument separation. In conclusion, complete cleanliness cannot be achieved by any of the present manual or engine-driven rotary instruments. The apical region of the root canal is usually inadequately cleaned. Manual instruments have been proven quite effective in root canal cleanliness, whereas engine-driven instruments have been more effective in shaping the root canal. The incidence of instrument separation is related to the angle, radius and the location of the root canal curvature.